Kalawa (WeM/SN). Před wjace hač 350 lětami bě wučer Juro Ermel w Kalawje wudał prěnje serbske ABC-knižki. Němska wyšnosć je fiblu dała 1669 přećiwo wótrym protestam serbskich a němskich měšćanow Kalawy (Calau) sćazać a zničić. Tola jedyn eksemplar Ermelowych ABC-knižkow bu wuchowany, kotryž wobswědči wo tym, zo je 1671 po zdaću wušoł druhi nakład. Tute je Spěchowanske towarstwo za serbsku rěč w cyrkwi z.t. nětko wudało jako faksimilowy ćišć z wědomostnym nastawkom profesora Michaela Ermela.
Składnostnje nowowudaća prěnjeje serbskeje fible je Choćebuske spěchowanske towarstwo na wosebite, ze serbsko-němskej nutrnosću zahajene, zarjadowanje minjeny štwórtk do Kalawskeje Serbskeje cyrkwje přeprosyło.
szl_Latn szl_Latn